Wicklow

Tref yn Iwerddon yw Wicklow (Gwyddeleg: Cill Mhantáin),"Placenames Database of Ireland", logainm.ie; adalwyd 10 Hydref 2022 sy'n dref sirol Swydd Wicklow yn nhalaith Leinster, Gweriniaeth Iwerddon. Fe'i lleolir ar arfordir dwyreiniol yr ynys tua 32 milltir i'r de o Ddulyn.

Mae'r draffordd N11, sy'n mynd heibio i orllewin y dref, yn ei chysylltu gyda Dulyn i'r gogledd a gyda Wexford a Waterford i'r de. Ceir harbwr yno ar gyfer llongau masnachol.

I'r gorllewin ceir Mynyddoedd Wicklow (Sléibhte Chill Mhantáin), sydd i'w gweld o gopaon Eryri pan fo'r awyr yn glir. Mae'r mynyddoedd hyn yn un o brif atyniadau twristaidd Iwerddon ond dydy Wicklow ei hun ddim yn ganolfan dwristaidd.

250px|bawd|dim|Stryd Fawr Wicklow
250px|bawd|dim|Harbwr Wicklow

Cyfeiriadau

Categori:Trefi Swydd Wicklow